Document ID: 32002D0580

Tarybos sprendimas
2002 m. birželio 18 d.
iš dalies keičiantis Sprendimą 97/788/EB dėl galiojimo termino
(2002/580/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1970 m. rugsėjo 29 d. Tarybos direktyvą 70/457/EEB dėl bendrojo žemės ūkio augalų veislių katalogo [1], ypač jos 21 straipsnio 1 dalies b punktą,
atsižvelgdama į 1970 m. rugsėjo 29 d. Tarybos direktyvą 70/458/EEB dėl prekybos daržovių sėkla [2], ypač jos 32 straipsnio 1 dalies b punktą,
atsižvelgdama į Komisijos pasiūlymą,
kadangi:
(1) 1977 m. lapkričio 17 d. Tarybos sprendimas 97/788/EB dėl trečiosiose šalyse vykdomos veislės palaikymo praktikos patikrinimų lygiavertiškumo [3] nustatė, kad valdžios institucijų trečiosiose šalyse vykdomos veislės palaikymo praktikos patikrinimams taikomos tos pačios garantijos kaip ir valstybių narių atliekamiems patikrinimams. Šis sprendimas kai kurioms trečiosioms šalims nustojo galioti 1999 m. birželio 30 d., o kitoms trečiosioms šalims nustos galioti 2002 m. birželio 30 d.
(2) Atrodo, kad pagal Sprendimą 97/788/EB trečiosiose šalyse atliekamiems patikrinimams ir toliau taikomos tos pačios garantijos kaip ir valstybių narių atliekamiems patikrinimams.
(3) Dėl to Sprendimas 97/788/EB turėtų būti atitinkamai pakeistas,
PRIĖMĖ ŠĮ SPRENDIMĄ:
1 straipsnis
Sprendimo 97/788/EB 3 straipsnis keičiamas taip:
"3 straipsnis
Šis sprendimas Korėjos Respublikai ir Jugoslavijos Federacinei Respublikai taikomas nuo 1997 m. liepos 1 d. iki 1999 m. birželio 30 d. ir nuo 2002 m. birželio 18 d. iki 2005 m. birželio 30 d., kitoms trečiosioms šalims, išvardytoms priede - nuo 1997 m. liepos 1 d. iki 2005 m. birželio 30 d."
2 straipsnis
Šis sprendimas skirtas valstybėms narėms.
Priimta Liuksemburge, 2002 m. birželio 18 d.

Labels: 18
6